Falalar Azumi Ranar AaShuraa | Nibras's Blog
Sheikh Ja'afar Mahmud Adam complete Tafseer Audio	SHARHI AKAN WAKAR "NI DAI BARHAMA NAKE BAUTAWA, DAN SHI YA HALICCENI"	Dr. Muhammad Sani Umar R/Lemu Ramadan Tafseer 2016	TATTAUNAWA DA TA AUKU TSAKANIN ABDULJABBAR DA SHEIKH ALKASIM AUDIO FILE	Dr. Isa Ali Pantami Ramadan Tafseer 2016	Sheikh Aminu Ibrahim Daurawa Ramadan Tafseer 2016	Karatun Littafin Hisnul Muslim By Dr. Sani Umar	Sheikh Ja'aFar Mahmud Adam Audio Files	Sheikh ABdurrazaq Yahya Haifan Ramadan Tafseer 2016	Sheikh AbdurrazaQ Yahya Haifan Tafseer 1436/2015	Falalar Azumi Ranar AaShuraa
Waccece Ranar Aashuraa?
Ranar Ashura itace rana ta goma ta watar Almuharram A Kalandar musulunci,.
Meye Falalar Azumtar wannan Rana??
An rawaito hadisi daga manzon Allah(Sallallahu Alaihi Wasallam) cewa: “Azumin wannan rana yana kankare zunuban shekara da ta gabata” Muslim 1162.
Shin Wannan zunubai da ake kankarewa Duka Har da manyan zunubai ne?
Wannan zunubai da ake kankarewa Kananun zunubai ne kawai, kaman yadda da yawa daga cikin maluman Ahlussunnah suka tafi akai, shi babban laifi yana neman ayi Tuba tukunna.
Shin ya tabbata cewa a azumci rana ta tara kafin ta goma?
Eh, An rawaito Daga Manzon Allah(Sallallahu alaihi wasallam) Yin azumin ranar goma ta watan almuharran, sannan yayi niyyar yin azumin ranar tara saboda ya tsaba wa yahudawa domin ance masa Suna girmama wannan ranar,(Muslim 1916).
Shin ya tabbata A addinin musulunci mutane su taru ranar ashura suna kuka suna yanka jikkunansu Domin Nuna Bakin ciki?
Bai tabbata ba koda a hadisin karya, cewa manzon Allah(Sallallahu Alaihi wasallam) yana nuna bakin cikinsa a wannan rana, da yin kuka, haka nan ba’a rawaito daga sahabban manzon Allah(sallallahu alaihi wasallam) cewa sun kasance sunayin haka ba, hakanan tabi’ai ma da masu binsu ba’a samo daga garesu sunayin haka ba, wannan Aiki ne na ‘yan shi’ah, wanda suka kirkiro bashi da asali a addini, Abinda ya tabbata a Sunnar annabi shine muka ambata a sama, na cewa Azumi akeyi a wannan rana, duk maison koyi da annabi(sallallahu alaihi wasallam) sai yayi azumi a wannan rana.
Allah nuna mana gaskiya ya bamu ikon binta ya nuna mana karya ya bamu ikon kauce mata.
← AA’SHUURAA (1) BANDA BIDI’AR SHI’AH BANDA KUMA BIDI’AR NAASIBAH A RANAR AA’SHUURAA(Dr. Ibrahim Jalo Jalingo)	Khudubar Juma’a 30/9/2016 tare da Dr. Muhammad Sani →